כל השירים לא נמצאים בשלמותם למעט בודדים. גרסאות ההופעה של "Drain You" ו"School" שוחררו בחלק מהגרסאות של הסינגל "Come as You Are" שיצא חודשיים לאחר מכן.
על העטיפה האחורית של האלבום נכתב: "קורט סנט תומאס, מפיק מוזיקלי של WFNX, בוסטון, מדבר עם קורט קוביין, קריסט נובוסליץ' ודייב גרוהל על חייהם בנירוונה של 1992".
חוות החופש
חוות החופש היא מקלט הצלה ושיקום של בעלי-חיים שהגיעו מתעשיות המזון והניסויים בבעלי החיים. החווה הוקמה ב-4 באוקטובר 2016 במושב עולש, עמק חפר, ישראל. לצד היותה מקלט הצלה ושיקום, חוות החופש מהווה מרכז חינוכי המאפשר מפגש בין בני אדם לחיות המשק, כדי ללמד על בעלי החיים בתעשיות המזון מן החי – תעשיות הבשר, החלב והביצים - ולעודד חמלה כלפיהם. הארגון הפועל ללא מטרות רווח כאשר מרבית הפעילות השוטפת נעשית על ידי מתנדבים וכל ההכנסות לחווה מגיעות מתרומות.
היסטוריה וחזון.
חוות החופש הוקמה מתוך חזון משותף של עדית רומנו ומיטל בן-ארי, יזמיות החווה, אשר נפגשו בעת פעילות התנדבותית משותפת בעמותת Vegan Friendly בשנת 2012. בעקבות שינויים אישיים בחייהן של כל אחת נוצר החיבור להגשמת החזון והמטרה המשותפת והרצון לחולל שינוי במה שהן תפסו כחוסר הצדק כלפי בעלי החיים בתעשיות המזון מן החי.
בעלי החיים מגיעים לחווה מתעשיות הבשר, החלב והביצים, עוברים שיקום וטיפול רפואי ומקבלים הזדמנות לחיות חיי חופש. לדיירי החווה מספר אזורי מחיה מקורים ואזורי מרעה בהתאם לצרכיהם וגודלם. בעלי החיים מקבלים טיפול יומיומי על ידי צוות שנמצא בחווה 24 שעות ביממה, מכיר את בעלי החיים בשמם ואת סיפורי חייהם וצורכיהם האישיים. במקום פועלת מרפאה המשמשת לטיפולים היומיים השוטפים של בעלי החיים; במקרים בהם נדרש טיפול מעמיק יותר, לחווה קשרים עם וטרינרים מובילים בתחומים שונים. החווה ערוכה לקלוט בעלי חיים מהתעשיות השונות במצבים בריאותיים שונים ומנסה לספק לכל בעל חיים איכות חיים של מיטבית תוך שמירה על בריאותם ורווחתם.
תחום שיקום בעלי חיים מתעשיית המזון הוא תחום חדש בישראל, לכן נדרשו מקימי החווה והצוות שהתגבש סביב היוזמה ללמוד על אופן הקמה, שיקום וטיפול בעלי חיים עם מאפיינים דומים. לשם כך, נסע הצוות ללמוד מחוות שיקומיות בארצות-הברית שם נחשפו גם לאופן הטיפול בפגמים גנטיים מולדים וטיפול בנכויות נרכשות אצל בעלי החיים בתנאי חיים לא טבעיים. מייסדות החווה והצוות שומרים על קשר רציף ומלווה באופן עקבי על ידי מנטורית מחוות ההצלה "Woodstock Farm Animal Sanctuary" בארצות הברית.
כחלק מהחזון החינוכי של החווה להוביל לשיח של חמלה כלפי בעלי החיים ולעורר מודעות למתרחש בתעשיות המזון, נערכים במקום סיורים לקהל הרחב ולילדים החל מגיל 4. המבקרים יכולים להתרשם מהחווה, הדיירים וסיפוריהם. המידע והנתונים המועברים במסגרת הסיורים מותאמים לגילאי המבקרים.
אוכלוסיית הדיירים.
בחווה מתגוררים בעלי-חיים אשר הגיעו ממשקי תעשיות המזון מהחי: פרות, כבשים, עזים, תרנגולות, תרנגולי הודו, חזירים וברווזים. לצידם חיים בעלי-חיים מתעשיות נוספות: חמורים אשר שימשו לסחיבת משא וארנבונים מתעשיית הניסויים בבעלי-חיים.
עם ההגעה נבנית עבור כל בעל חיים תוכנית שיקום שמותאמת במיוחד לצרכיו ולמצבו הרפואי והמנטלי בהווה כמו גם בעבר. מרבית בעלי-החיים בחווה עוברים בהצלחה את תהליך השיקום הארוך הנדרש להם, ומשתקמים מבחינה פיזית ומנטלית. הם חיים בחווה בתנאי חופש תוך כדי טיפול והשגחה צמודים של העובדים והמתנדבים.
באתר החווה מופיעים שמות וסיפורי ההצלה של כלל דיירי החווה.
פעילויות חינוכיות.
לצד הצלה ושיקום של בעלי-חיים, חוות החופש מהווה מרכז חינוכי המעביר פעילויות עבור בתי-ספר, בדגש על גילאי תיכון. לפני כשנה, החל פיילוט של פעילויות במסגרות חינוכיות של משרד החינוך; התוכנית צפויה להגיע בעתיד גם למוסדות חינוך בלתי פורמלי ולגילאים צעירים יותר. התוכנית החינוכית משלבת הרצאה ושיחת היכרות, לאחריה מתקיים ביקור בחווה הכולל סיור ופעילות התנדבותית של התלמידים בחווה. בתקופת מגפת הקורונה, נעשתה התאמה של התוכנית החינוכית כך שהיא יכולה להתקיים גם מרחוק באמצעות שיחות וסיורים בווידאו.
מרכז המבקרים.
בשנת 2020 עמד לקום בחווה מרכז מבקרים שיהווה מרכז חינוכי וישלב אמצעים דיגיטליים במטרה ליצור חוויה רב-חושית על תעשיית בעלי החיים, אך פתיחתו נדחתה עקב פריצת מגפת הקורונה. במרכז יוצג מידע על השלכות של צריכת מזון מהחי מבחינה מוסרית, בריאותית ואקולוגית, והמבקרים יוכלו לחוות באופן מוחשי את מסלול חייהם של בעלי-החיים בתעשיות המזון מהחי, מתחילתו ועד סופו.
פעילויות שיקומיות לאנשים.
בחוות החופש מתקיימות פעילויות שיקומיות וטיפוליות עבור אנשים. קיימים מספר פרויקטים שיקומיים הכוללים פרויקט התנדבות של צעירים המאובחנים על הספקטרום האוטיסטי שנמשך מספר שנים, תוכנית של טיפול בסביבת בעלי-חיים לילדים, ביקורים והתנדבויות מאורגנות של אנשים עם צרכים מיוחדים ומתמודדי נפש. לצד הפרויקטים הקבועים, חוות החופש החלה בשיתוף פעולה עם שירות בתי הסוהר במסגרתו אסירים מאגף שיקומי בבית-סוהר במרכז הארץ מגיעים לחווה להתנדב, זאת לאחר פעילויות היכרות בבית-הסוהר ובחווה עצמה.
חוות החופש כתופעה חברתית בישראל ובעולם.
מאז שפתחה את שעריה בשנת 2016 ואף לפני, צברה החווה עוקבים רבים מרחבי העולם – למעלה מחצי מיליון עוקבים ברשתות החברתיות השונות בעברית ובאנגלית.
אלפי מתנדבים ועשרות אלפי עוקבים ברמת מעורבות גבוהה ברשתות החברתיות מעידים בתגובות שכותבים לחווה כי החזון והערכים שחוות החופש מקדמת משמעותיים עבורם ומעידים על מוטיבציה לקחת חלק כלשהו בפעילויות החווה וקידום מטרותיה.
מבקרים רבים שנחשפו לסרטונים ופרסומים ברשתות השונות, מעידים על שינויים משמעותיים בהרגלי התזונה ובאורח החיים כתוצאה מחשיפה לסיפוריהם של דיירי החווה שניצלו מתעשיות המזון מהחי.
דמיטרי וורוננקו
דמיטרי פטרוביץ' וורוננקו (ברוסית: Дмитрий Петрович Вороненко; נולד ב-29 ביולי 1971) הוא רוצח סדרתי רוסי, אזרח אוקראינה, שפעל בשנים 2007–2006 בסנקט פטרבורג ורצח 4 ילדות.
סדרת רציחות.
וורוננקו תקף ילדות ונערות, והעדיף בלונדיניות בגובה 150 סנטימטרים.
ב-25 באוגוסט 2006 אנס ילדה בת 17 ברחוב ליוני גוליקובה. קורבן הפושע הצליח באורח פלא לשרוד.
ב-8 בדצמבר 2006, במרתף בית בשדרת סטאצ'ק, וורוננקו ביצע את הרצח הראשון. הקורבן הייתה לידה פוגודינה בת ה-11. הרוצח אנס אותה, הרג אותה והסתיר את גופתה בערמת זבל.
ב-28 בינואר 2007, קטיה פדוטובה בת ה-19 נהרגה בפוליוסטרובסקי פרוספקט. כפי שהתברר אחר כך, הרוצח הציע לה להתלוות אליה לאוטובוס. גופת הילדה נמצאה רק כחודש לאחר מכן.
ב-4 במרץ 2007, וורוננקו אנס והרג את אליונה גנתיוק בת ה-20, סטודנטית באוניברסיטה. הרוצח הוריד אותה מתחנת המטרו צ'ורנאיה רצ'קה, גרר אותה למרתף הבית ברחוב קולומיאשקי, אנס אותה וחנק אותה.
ב-21 במאי 2007, במרתף בית ברחוב בולשאיה רזנוצ'ינאיה, הוא ביצע את הרצח האחרון. הקורבן הייתה תלמידת בית הספר בת 12, לנה בויקו. כתב יד לרצח היה זהה - אונס ואחריו חנק.
משפט.
במשפט, הוריהם של הנערות שנרצחו והתובע דרשו עונש המוות עבור וורוננקו, אולם בית המשפט לא מצא אפשרות לתת עונש כזה בגלל ההקפאה הנוכחית של עונש המוות, וב-20 במרץ 2008 בית המשפט בעיר סנט פטרסבורג גזר עליו מאסר עולם. קרובי משפחתם של הקורבנות ערערו לבית המשפט העליון של רוסיה בדרישה לעונש מוות, אך היא שמרה על גזר הדין. עכשיו וורוננקו מרצה את עונשו בכלא "פוליארנויה סובה".
מדד החירות בעולם
שון דייץ'
שון מארק דייץ' (באנגלית: Sean Mark Dyche; נולד ב-28 ביוני 1971) הוא כדורגלן עבר ומאמן כדורגל אנגלי. ככדורגלן מקצועי דייץ' שיחק בעמדת הבלם.
קריירה כשחקן.
דייץ' נולד בעיירה קטרינג שבמחוז נורת'האמפטונשייר שבאנגליה. בגיל 16 דייץ' הצטרף למחלקת הנוער של נוטינגהאם פורסט שם שיחק כבלם. בשנת 1990 דייץ' עבר לקבוצת צ'סטרפילד, בצ'סטרפילד דייץ' שיחק שבע עונות ובחלקן שימש כקפטן הקבוצה ששיחקה בליגה השלישית באנגליה. בשנת 1997 דייץ' עבר לבריסטול סיטי עזר להם לעלות לליגת המשנה באנגליה, בינואר 1999 הוא עזב את בריסטול והושאל ללוטון טאון. דייץ' שיחק שלוש עונות במילוול ולאחר מכן עבר לווטפורד בה שיחק שלוש עונות בצ'מפיונשיפ. את עונת 2005/2006 הוא עבר לנורת'האמפטון טאון לה עזר לעלות לליגה השלישית, ולאחר סיום עונת 2006/2007 דייץ' פרש מקריירה ככדורגלן.
קריירה כמאמן.
ווטפורד.
לאחר פרישתו מכדורגל דייץ' חזר לווטפורד ומונה למאמן הקבוצה עד גיל 18 של המועדון. ביולי 2009 הוא מונה לעוזרו של מאמנה של ווטפורד, מלקולם מקאיי. ביוני 2011 לאחר עזיבתו של מקאיי, דייץ' מונה למאמנה של ווטפורד. בעונת 2011/2012 ווטפורד סיימה במקום ה-11 בצ'מפיונשיפ ולאחר סיום העונה דייץ' עזב את הקבוצה.
ברנלי.
בספטמבר 2012 הוא הצטרף לצוות המקצועי של נבחרת אנגליה עד גיל 21 אך חודש לאחר מכן הוא מונה למאמנה של ברנלי מהצ'מפיונשיפ לאחר שמאמנה הקודם, אדי האו, עזב את הקבוצה. בעונת 2013/2014 דייץ' הוביל את ברנלי לעונה מוצלחת מאוד מבחינתה, כאשר הקבוצה סיימה במקום השני הצ'מפיונשיפ ובכך הבטיחה את עלייתה לפרמייר ליג לאחר ארבע עונות של היעדרות. אך, ברנלי סיימה במקום ה-19 בעונת 2014/2015 ובשל כך הם חזרו לליגת המשנה לאחר עונה אחת בלבד בפרמייר ליג. למרות ירידת הליגה דייץ' זכה לאמון מההנהלה של ברנלי והדריך את הקבוצה גם בעונת 2015/2016.